ઉમિયાધામ કેમ્પસમાં આજે પાટીદાર આગેવાનોની એક બેઠક યોજાઇ હતી જેમાં અમદાવાદમાં મહારેલીમાં ભાગ લેનારાં પાટીદારોની રહેવા-જમવા અને વાહન પાર્કિગની વ્યવસ્થા કયાં કયાં કરવી તે મુદ્દે ચર્ચા વિચારણા કરાઇ હતી. આ ઉપરાંત પાટીદાર યુવાઓને અમદાવાદમાં વોર્ડ વાઇઝ કામગીરી સોંપવામાં આવી હતી. જિલ્લા-તાલુકા કક્ષાએ પણ ટીમો બનાવીને પાટીદારોને અમદાવાદ સુધી લાવવા વાહન સહિત માર્ગો પર નાસ્તા-પાણીની સુવિધા કરવા આયોજન કરવા નકકી કરાયું છે. પાટીદાર સંગઠનોને અગાઉથી જાણ કરીને અમદાવાદમાં રહેતાં સગાઓને ત્યાં ૨૩મી પહોંચી જવા આદેશ પણ કરાયો છે. આમ, ૨૫મી મહારેલીને સફળ બનાવવા હવે પાટીદાર આંદોલનકારીઓ તૈયારીઓ શરૃ કરી દીધી છે.